text: SF: Voldtægtscenter opgraderes
  27 august 2012 kl. 08.33
  Regeringens udspil til ny finanslov betyder, at voldtægtscentret i Kolding opgradres. Hidtil er nogle ofre blevet afvist på grund af en tidsgrænse for modtagelsen.
  SFs retsordfører, Karina Lorentzen, Kolding, glæder sig over håndsrækningen til voldtægtscentrene. 
  Hun fik under den forrige regering sat gang i en undersøgelse af voldtægtscentrene. Der var tidligere forskel på, hvilken hjælp voldtægtsofrene har kunnet få afhængig af, hvor i landet det var. 
  Finanslovesforslaget skal nu sikre ofrene ensartede tilbud. 
  - Jeg er utroligt lettet over, at det endelig er lykkedes at gøre noget for de piger, der udsættes for det værste, man kan tænke sig. Mange får desværre aldrig oprejsning gennem retssystemet og derfor er det så utroligt vigtigt at vi som samfund kan møde dem med den hjælp, der skal til for komme sig, siger Karina Lorentzen. 
  For voldtægtscenteret i Kolding betyder det, at tidsgrænsen for modtagelsen af ofre ophæves, så ingen afvises. Desuden vil man få mulighed for at yde socialrådgiverbistand. Centeret udbyder i forvejen den psykologhjælp, som er en del af forslaget.
  